
Tisztelt Képviselő-testület!

Az államháztartásról szóló törvény végrehajtásáról szóló 368/2011.(XII.31.) Korm. rendelet alapján 2014. január 1. napjától a költségvetési intézmények alaptevékenységeinek szakfeladat szerinti besorolása megszűnt, azokat kormányzati funkciók szerint kell besorolni.

A kormányzati funkciók szerinti besorolást elvégeztük, a Képviselő-testület február 5-én jóváhagyta az alapító okiratot.
A Magyar Államkincstár a törzskönyvi bejegyzéshez hiánypótlásban kérte az alapító okirat javítását, melyet az előterjesztés melléklete szerint elvégeztünk.

 Ennek megfelelően kérem a Tisztelt Képviselő-testületet, hogy az alapító okirat módosítását, és az egységes szerkezetű alapító okiratot az előterjesztés melléklete szerint szíveskedjen elfogadni.

								
Határozati javaslat:

Martfű Város Önkormányzata Képviselő-testületének
…./2014.(II.27.) Ö határozata

A Martfű Városi Művelődési Központ és Könyvtár alapító okiratának módosításáról

Martfű Város Önkormányzatának Képviselő-testülete megtárgyalta a Martfű Városi Művelődési Központ és Könyvtár alapító okiratának módosításáról szóló előterjesztést, és az alapító okirat módosítását, valamint az egységes szerkezetű alapító okiratot a határozat melléklete szerint jóváhagyólag elfogadja.

Az alapító okiratban foglalt változást a törzskönyvi nyilvántartásban át kell vezetni.

Felelős: Szász Éva jegyző
Határidő: a testületi döntést követő 15. nap

Erről értesülnek:
1. Valamennyi képviselő helyben
2. JNSZ Megyei Kormányhivatal


Martfű, 2014. február 17.
								Dr Kiss Edit
								polgármester

